Ir-Regolament tal-Kunsill (EEC) Nru. 1569/98
tas-17 ta’ Lulju 1998
li jemenda l-Annessi II u III ta’ Regolament tal-Kunsill (EEC) Nru. 2377/90 li jistabbilixxi proċedura tal-Komunità għall-istabbiliment ta’ limiti massimi ta’ residwi ta’ mediċinali veterinarji f’ ikel li joriġina mill-annimali
(Test b’ rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxi il-Komunità Ewropea,
Wara li kkunsidraw Regolament tal-Kunsill (EEC) Nru. 2377/90 tas-26 ta’ Ġunju 1990 li jistabbilixxi proċedura tal-Komunità għall-istabbiliment tal-limiti massimi ta’ residwi ta’ prodotti mediċinali veterinarji fl-ikel [1], kif l-aħħar emendat minn Regolament tal-Kummissjoni (EC) Nru. 1568/98 [2] u b’ mod partikolari l-Artikoli 6, 7 u 8 ta’ dan,
Billi, bi qbil mar-Regolament (KEE) Nru. 2377/90, il-limiti massimi ta’ residwi jridu jkunu stabbiliti progressivament għal kull sustanza farmakoloġikament attiva li hi wżata fil-Komunità fi prodotti mediċinali veterinarji intiżi għall-amministrazzjoni lill-annimali li jipproduċu l-ikel;
Billi l-limiti massimi ta’ residwi suppost ikunu stabbiliti biss wara eżami fil-Komunità għall-Prodotti Mediċinali Veterinarji ta’ l-informazzjoni rilevanti kollha li tikkonċerna s-sigurtà ta’ residwi tas-sustanza kkunċernata għall-konsumatur jew affarijiet ta’ l-ikel ta’ oriġini mill-annimali u l-impass ta’ residwi fuq l-ipproċessar industrijali ta’ l-affarijiet ta’ l-ikel.
Billi, fl-istabbiliment tal-limiti ta’ residwi massimi għal residwi ta’ prodotti mediċinali veterinarji fl-affarijiet ta’ l-ikel ta’ oriġini mill annimali, huwa neċessarju li tkun speċifikata l-ispeċi ta’ l-annimali f’liema residwi jistgħu ikunu preżenti, l-livelli jistgħu ikunu preżenti f’kull wieħed mit-tessuti tal-laħam rilevanti ottenuti mill-annimal ittrattat (tessut speċifiku) u n-natura tar-residwu li hi rilevanti għall-kontroll tar-residwi (limitu massimu tar-residwu);
Billi, għall-kontroll ta’ residwi, kif ipprovdut f’leġiżlazzjoni xierqa tal-Komunità, limiti massimi ta’ residwi suppost is-soltu jkunu stabbiliti għat-tessuti speċifiċi tal-fwied jew l-kliewi; billi, iżda, l-fwied u l-kliewi huma ta’ spiss imneħħija mill-karkassi li jiċċaqalqu fil-kummerċ internazzjonali, u l-limiti massimi ta’ residwi għandhom għalhekk dejjem ikunu stabbiliti ghat-tessut muskolari jew tax-xaħam;
Billi, fil-każ ta’ prodotti mediċinali veterinarji intiżi għall-użu f’għasafar li jbidu, annimali li jipproduċu l-ħalib jew żunżan li jagħmlu l-għasel, il-limiti massimi ta’ residwi jridu jkunu stabbiliti wkoll għall-bajd, ħalib jew għasel;
Billi dinoprost, benzocaine u tetracaine suppost ikunu imdaħħla f’L-Anness II għar-Regolament (KEE) Nru. 2377/90;
Billi, sabiex tippermetti għall-kompletazzjoni ta’ l-istudji xjentifiċi, il-meloxican suppost tkun imdaħħla f’L-Annessi III mar-Regolament (KEE) nru. 2377/90;
Billi għandu jitħalla perjodu ta’ 60 ġurnata qabel id-dħul fis-seħħ ta’ dan ir-Regolament sabiex jippermetti lill-Istati Membri biex jagħmlu kwalunkwe bidla li tista’ tkun neċessarja għall-awtorizzazzjonijiet biex tqiegħed l-prodotti mediċinali veterinarji kkonċernati fuq is-suq li ġew mogħtija bi qbil ma’ Direttiva tal-Kunsill 81/851/KEE [3], kif l-aħħar emendata minn Direttiva 93/40/EEC [4] biex jittieħed kont tad-dispożizzjonijiet ta’ dan ir-Regolament.
Billi l-miżuri prevvisti f’dan ir-Regolament huma skond l-opinjonijiet tal-Kumitat Permanenti fuq prodotti Mediċinali Veterinarji,
ADDOTTAT DAN IR-REGOLAMENT:
Artikolu 1
L-Annessi II u III ta’ Regolament (EEC) Nru. 2377/90 huma minn hawn emendati kif imfassal fl-Anness għal dan.
Artikolu 2
Dan ir-Regolament ser jidħol fis-seħħ fis-sittin ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament ser jorbot fl-intier tiegħu u jkun applikabbli b’ mod dirett fl-Istati Membri kollha.
Magħmul fi Brussel, fis-17 ta’ Lulju 1998.